钦定古今图书集成/明伦汇编/氏族典/第068卷 > 朱在
## 钦定古今图书集成/明伦汇编/氏族典/第068卷 > 朱在

按《建阳县志》：在，字叔敬，熹季子也。以荫补官，嘉定初，
除籍田令。应诏上封事，除将作监主簿，累荫大理寺
正，知南康军，改知衡州、湖州，俱不赴，奉祠。既起知信
州，入对，以“进学问、振纪纲”为言，除提举浙西常平茶
盐公事，加右曹郎兼知嘉兴府。召为司农少卿，充枢
密副都承旨，出为两浙运副。宝庆丙戌，权工部侍郎，
除工部右侍郎。丐外，除宝谟阁待制、知平江府。秩满，
迁焕章阁待制、知袁州。奉祠，没于家。